Een verdagte, een veiligheidswag dood tydens Witbank-transitorooftog | Maroela Media
Een verdagte, een veiligheidswag dood tydens Witbank-transitorooftog
Twee mense, insluitend 'n veiligheidswag, is Dinsdag tydens 'n transitorooftog in Witbank doodgeskiet en 'n derde is beseer.
"Die veiligheidswag het geld by 'n winkel in Klipfontein opgelaai," het kol. Leonard Hlathi, woordvoerder van die polisie in Mpumalanga, gesê. "'n Groep gewapende mans het op hom losgebrand toe hy by die winkel uitstap."
Polisielede wat die gebied patrolleer het, het die skote gehoor en reageer. "Die verdagtes het op die polisie geskiet," het Hlathi bygevoeg. "Die polisie het een van die verdagtes doodgeskiet." 'n Motorwag is tydens die skietery in sy been gewond en later na die hospitaal geneem.
"Een van die mans is in hegtenis geneem terwyl die res in 'n Corsa en 'n Quantum-bussie gevlug het," het hy gesê.
Die geldboks het ontplof toe die mans daarmee weggehardloop het. -SAPA
dood Mpumalanga rooftog witbank
Video: Reeksverkragter kry meer as 800 jaar
Sóveel betaal vir Dewani se vlug
Dis jammer wanneer mense in die uitvoering van hul pligte vermoor word – wel, die een verdagte het maar gesterf soos hy geleef het.
chriskruger61 · 5 jaar gelede
Die polisie moes meer rowers gedood het. Net jammer die geldkas wat ontplof het het nie die ander rowers gedood nie.
n Sekere politikus se fondsinsamelingsprojek om sy uitstaande belastinggeld te betaal voordat hy in die parlement toegelaat kan word.